**Р Е Ш Е Н И Е № ПВ-25-П/2016г.**

Процедурата по реда на глава шеста от *Закона за опазване на околната среда* за инвестиционно предложение /ИП/: „Изграждане на депо за съхранение на отпадъчен скрап“, в имот №026109, с. Дъбене, община Карлово, е започнала с внасяне в Регионалната инспекция по околната среда и водите - Пловдив на уведомление c Вх. № ОВОС-1006/28.07.2016г. от Възложителя: „Бул Ер Интернационал“ ЕООД

Със *Закона за управление на отпадъците (ЗУО)* се регламентират изисквания към площадките за извършване на търговска дейност с отпадъци от черни и цветни метали. Съгласно чл.38, ал.1 от *Закона за управление на отпадъците*:

*„Дейностите с ОЧЦМ, отпадъци от метални опаковки, ИУЕЕО, НУБА и ИУМПС се извършват само на площадки, разположени на територии, за които* ***съгласно устройствен план*** *са допустими производствени и складови дейности, на пристанища за обществен транс­порт с национално и регионално значение и на обекти на железопътната инфраструктура със стопанско предназначение”.*

Възложителят е приложил скица на имот № 026109, с. Дъбене, община Карлово, според която имотът е с начин на трайно ползване – нива.

Предвид дейността и характера на инвестиционното предложение, уведомлението за инвестиоционно предложение и приложенията към него са предоставени на Дирекция “Контрол на околната среда” при РИОСВ-Пловдив за произнасяне със становище относно съответствието на предлаганият имот с изискванията на чл.38, ал.1 от ЗУО.

В отговор, отдел “Управление на отпадъците и опазване на почвите” към Дирекция “Контрол на околната среда” при РИОСВ-Пловдив е изразено становище, определящо дейността, предвидена в инвестиционното предложение „Изграждане на депо за съхранение на отпадъчен скрап“, в имот №026109, с. Дъбене, община Карлово с начин на трайно ползване „нива“, като **недопустима.**

Въз основа на изложеното фактическо обстоятелство, на основание чл.2а, ал.2 от *Наредбата за условията и реда за извършване на оценка на въздействието върху околната среда* и чл.40, ал.2 и § 2 от *Наредбата за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони*

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение: „Изграждане на депо за съхранение на отпадъчен скрап“, в имот №026109, с. Дъбене, община Карлово, с възложител „Бул Ер Интернационал“ ЕООД.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 12.08.2016г.**

Директор на РИОСВ - Пловдив

Съгласували: Изготвил:

 Д. Димитров,

р. Казанджиев, юрисконсулт………..